Հանրային առողջության և շրջակա միջավայրի ազգային ինստիտուտ

**Հանրային առողջության և շրջակա միջավայրի ազգային ինստիտուտ** (), Նիդերլանդների հետազոտական ​​ինստիտուտ, որը Նիդերլանդների Առողջապահության, սոցիալական ապահովության և սպորտի նախարարության անկախ գործակալություն է։

Հանրային առողջության և շրջակա միջավայրի ազգային ինստիտուտը ամբողջ աշխարհում հետազոտություններ անցկացնելով և գիտելիքներ հավաքելով կատարում է հանրային առողջության և անվտանգ կենսապայմանների խթանման առաջադրանքներ: Արդյունքները օգտագործվում են Նիդերլանդների կառավարությանը իր առողջապահական քաղաքականության մշակման գործում աջակցելու համար: Հանրային առողջության և շրջակա միջավայրի ազգային ինստիտուտի հիմնական առաջադրանքներն են՝

* հետազոտություն
* օժանդակում քաղաքականությանը
* ազգային համակարգում
* միջամտության ծրագրեր
* հանրությանը և առողջապահության ոլորտում աշխատող մասնագետներին վարակիչ հիվանդությունների, շրջակա միջավայրի, սննդի և անվտանգության վերաբերյալ հուսալի տեղեկատվության տրամադրում։

Հանրային առողջության և շրջակա միջավայրի ազգային ինստիտուտը գտնվում է Ուտրեխտ մարզի Բիլտհովեն գյուղում և ունի բազմամասնագիտական ​​ոլորտներում աշխատող ավելի քան 1500 մարդ:

## Պատմություն
Հանրային առողջության և շրջակա միջավայրի ազգային ինստիտուտը հիմնադրվել է 1910 թվականին, երբ ստեղծվեց Հանրային առողջապահության կենտրոնական լաբորատորիան։

Ինստիտուտի ներկայիս չափը ձևավորվել է 1984 թվականին երեք կառավարական ինստիտուտների միավորման արդյունքում։

Այն դարձել է մեծ, բարդ կազմակերպություն՝ բազմաթիվ միջազգային կապերով և գործունեության լայն շրջանակով։

COVID-19 համավարակի ժամանակ ինստիտուտին հանձնարարվել էր վերահսկել հիվանդությունը և աջակցել Նիդերլանդների կառավարությանը դրա դեմ պայքարելու հարցում։ Ինստիտուտը սահմանեց երկրի ներսում վարակված մարդկանց շաբաթական հաշվարկ։ Վարակիչ հիվանդությունների վերահսկման բյուրոյի տնօրեն Յաապ վան Դիսսելին հանձնարարվել էր ջանքեր ներդնել հիվանդությունների նվազեցման գործում։

Ինստիտուտը, որը Առողջապահության համաշխարհային կազմակերպության ռեֆերենս լաբորատորիան է, 2021 թվականի հուլիս ամսվա դրությամբ ճանաչել է COVID թեստավորման տեխնոլոգիայի հինգ տեսակ՝

* ՊՇՌ թեստ
* օղակաձև միջնորդված իզոթերմային ամպլիֆիկացիոն թեստ
* հակածնի հայտնաբերման թեստ
* շճաբանական թեստ
* արտաշնչական թեստ։

2021 թվականի օգոստոսի 13-ին կառավարությունը Հանրային առողջության և շրջակա միջավայրի ազգային ինստիտուտի հաստատմամբ հայտարարեց, որ «օգոստոսի 30-ից սոցիալական հեռավորությունը այլևս պարտադիր չի լինի միջնակարգ մասնագիտական ​​դպրոցներում, բարձրագույն մասնագիտական ​​ուսումնական հաստատություններում և համալսարաններում»։

## Կազմակերպություն
Կազմակերպությունը բաղկացած է երեք ոլորտներից՝ վարակիչ հիվանդություններ և պատվաստանյութեր (Վարակիչ հիվանդությունների վերահսկման կենտրոն), շրջակա միջավայր և անվտանգություն (ներառյալ շրջակա միջավայրում տեղի ունեցող միջադեպերի ծառայությունը), հանրային առողջության և առողջապահական ծառայություններ (ներառյալ սնունդը և սննդի անվտանգությունը)։

## Ծանոթագրություններ

## Գրականություն
* 

## Արտաքին հղումներ
* About RIVM
* RIVM website
* International Association of National Public Health Institutes (IANPHI)
* RIVM in the scientific portal NARCIS

Կատեգորիա:1910 հիմնադրված կազմակերպություններ
Կատեգորիա:Գիտությունը Նիերլանդներում
Կատեգորիա:Հանրային առողջություն
Կատեգորիա:Նիդերլանդներ
Կատեգորիա:Նիդերլանդների գիտահետազոտական ինստիտուտներ
Կատեգորիա:Նիդերլանդների քաղաքականություն
Կատեգորիա:Շրջակա միջավայր